CELEX: 62019TN0526
Language: fi
Date: 2019-07-25 00:00:00
Title: asia T-526/19: Kanne 25.7.2019 — Nord Stream 2 v. parlamentti ja neuvosto

9.9.2019   
            
            
               FI
            
            
               Euroopan unionin virallinen lehti
            
            
               C 305/70
            
         
      Kanne 25.7.2019 — Nord Stream 2 v. parlamentti ja neuvosto
      (asia T-526/19)
      (2019/C 305/80)
      Oikeudenkäyntikieli: englanti
      
         Asianosaiset
      
      
         Kantaja: Nord Stream 2 AG (Zug, Sveitsi) (edustajat: asianajajat L. Van den Hende ja J. Penz sekä solicitor M. Schonberg)
      
         Vastaajat: Euroopan parlamentti ja Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 17.4.2019 annetun Euroopan parlamentin ja neuvoston direktiivin (EU) 2019/692 kokonaisuudessaan, ja
               
            
                  —
               
               
                  velvoittamaan vastaajat korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu yhdenvertaista kohtelua koskevan unionin oikeuden yleisen periaatteen loukkaamiseen, koska kantajan osalta ei mahdollisteta poikkeamista direktiivin 2009/73/EY (1) sääntöjen soveltamisesta kyseisen direktiivin muuttamisesta annetussa direktiivissä, vaikka investoinnit olivat mittavat viimeksi mainitun direktiivin hyväksymisen ajankohtana ja jopa ennen kuin direktiiviä ehdotettiin, mutta poikkeusta voidaan sen sijaan soveltaa kaikkien muiden olemassa olevien merellä sijaitsevien tuontiputkien osalta.
               
            
                  2)
               
               
                  Toinen kanneperuste, joka perustuu oikeasuhteisuutta koskevan unionin oikeuden yleisen periaatteen loukkaamiseen, koska direktiivin 2009/73/EY muuttamisesta annetulla direktiivillä ei saavuteta siinä asetettuja tavoitteita eikä sillä missään tapauksessa edistetä tarpeeksi kyseisten tavoitteiden saavuttamista suhteessa direktiivissä asetettuihin velvoitteisiin.
               
            
                  3)
               
               
                  Kolmas kanneperuste, joka perustuu oikeusvarmuutta koskevan unionin oikeuden yleisen periaatteen loukkaamiseen, koska direktiivin 2009/73/EY muuttamisesta annettuun direktiiviin ei sisällytetty asianmukaisia mukautuksia kantajan erityistilanteen vuoksi, vaan se laadittiin sitä vastoin nimenomaan siten, että se vaikuttaa kielteisesti kantajaan.
               
            
                  4)
               
               
                  Neljäs kanneperuste, joka perustuu harkintavallan väärinkäyttöön, koska direktiivin 2009/73/EY muuttamisesta annettu direktiivi hyväksyttiin muuta tarkoitusta kuin niitä tarkoituksia varten, joita varten toimivalta kyseisen direktiivin antamiselle annettiin.
               
            
                  5)
               
               
                  Viides kanneperuste, joka perustuu olennaisten menettelymääräysten rikkomiseen, koska direktiivin 2009/73/EY muuttamisesta annettu direktiivi hyväksyttiin niiden vaatimusten vastaisesti, joista määrätään EU- ja EUT-sopimuksiin liitetyssä kansallisten parlamenttien asemasta Euroopan unionissa tehdyssä pöytäkirjassa N:o 1, EU- ja EUT-sopimuksiin liitetyssä toissijaisuus- ja suhteellisuusperiaatteen soveltamisesta tehdyssä pöytäkirjassa N:o 2, ja paremmasta lainsäädännöstä tehdyssä toimielinten välisessä sopimuksessa.
               
            
                  6)
               
               
                  Kuudes kanneperuste, joka perustuu siihen, että SEUT 296 artiklassa edellytetyt perustelut ovat puutteelliset.
               
            
         (1)  Maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta 13.7.2009 annettu Euroopan parlamentin ja neuvoston direktiivi 2009/73/EY (EUVL 2009, L 211, s. 94).